b'\n_START_ARTICLE_\nBunyaviridae\n_START_PARAGRAPH_\nBunyaviridae er en familie af negativt polariserede enkeltstrengede RNA-virus. Tiltrods for at disse virus prim\xc3\xa6rt findes i leddyr eller gnavere, s\xc3\xa5 kan bestemte virus i denne familie ogs\xc3\xa5 lejlighedsvist inficere mennesker. Nogle af dem inficerer ogs\xc3\xa5 planter._NEWLINE_Bunyaviridae er vektor-b\xc3\xa5rne vira. Med undtagelse af hantavira, s\xc3\xa5 er alle vira i Bunyaviridae-familien overf\xc3\xb8rt af leddyr (myg, mider eller sandfluer). Hantavira overf\xc3\xb8res via kontakt med gnaver-f\xc3\xa6ces. Antallet af infektioner er direkte forbundet til vektor-aktiviteten._NEWLINE_Menneskeinfektioner med bestemte Bunyaviridae, s\xc3\xa5som Krim-Congo h\xc3\xa6moragisk feber virus, er associeret med h\xc3\xb8j risiko for sygdomme og d\xc3\xb8delighed og h\xc3\xa5ndtering af disse vira m\xc3\xa5 foreg\xc3\xa5 p\xc3\xa5 biologisk sikkerhedsniveau 4 laboratorier. De er ogs\xc3\xa5 \xc3\xa5rsag til forekomsten af alvorlig feber med trombocytopeni syndrom.\n_START_SECTION_\nStruktur\n_START_PARAGRAPH_\nBunyavirus morfologi minder i nogen grad om den, der kendetegner Paramyxoviridae-familien; Bunyaviridae etablerer kuvert, sf\xc3\xa6riske virioner med diametre p\xc3\xa5 90\xe2\x80\x93100 nm. Disse vira indeholder ingen matrix-proteiner.\n_START_SECTION_\nArvemasse\n_START_PARAGRAPH_\nBunyaviridae har tripartiere genomer, der best\xc3\xa5r af et large (L), medium (M) og small (S) RNA-segment. Disse RNA-segmenter er enkeltstrengede og har en spiralformet formation inden i virionet. Ved siden af det har de en pseudo-circul\xc3\xa6r struktur pga. hvert segments komplement\xc3\xa6re ender. L-segmentet koder den RNA-afh\xc3\xa6ngige RNA-polymerase, som er n\xc3\xb8dvendig for viral RNA-replikation og mRNA-syntese. M-segmentet koder de virale glycoproteiner, som er projekteret fra den virale overflade og hj\xc3\xa6lper virus med at vedh\xc3\xa6fte sig og indtr\xc3\xa6ge i v\xc3\xa6rtscellen. S-segmentet koder nukleocapsidprotein (N)._NEWLINE_L- og M-segmentet er negativt polariset. For sl\xc3\xa6gterne Phlebovirus og Tospovirus, er S-segmentet ambisense. Ambisense betyder at nogle af generne p\xc3\xa5 RNA-strengen er negativt polariseret og andre er positivt polariseret. S-segmentets koder for det virale nucleoprotein (N) er negativt polariseret og et nonstruktural (NSs) protein er ambisense._NEWLINE_Den totale genom-st\xc3\xb8rrelse varierer fra 10,5 til 22,7 kbp.'